पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़. आईएसबीटी-43 पर रविवार सुबह कुछ ऑटो चालकों ने सीटीयू के एक बस कंडक्टर और ड्राइवर के साथ मारपीट की। बस कंडक्टर दीदार सिंह को काफी चोंट आई है। उन्हें जीएमसीएच-32 में भर्ती करवाया गया है।
घटना से गुस्साए सीटीयू कर्मचारियों ने बस स्टैंड के आगे बसें खड़ी करके जाम लगा दिया। करीब आधे घंटे तक कोई भी बस आ-जा नहीं सकी और यात्रियों को गर्मी में परेशान होना पड़ा।
जाम की सूचना मिलते ही थाना पुलिस और डीएसपी सुरजीत मलिक मौके पर पहुंचे। उन्होंने सीटीयू कर्मियों से बात की। पुलिस ने अज्ञात ऑटो चालकों के खिलाफ केस दर्ज किया। तब जाकर कही बसों को सड़क से हटाया गया।
सीटीयू ड्राइवर धर्म सिंह ने बताया कि रविवार सुबह करीब 7.30 बजे आईएसबीटी के नो पार्किंग एरिया में ऑटो चालकों ने ऑटो खड़े किए हुए थे। उन्हें मना किया तो वे हाथापाई पर उतर आए। उन्होंने इसकी जानकारी सीटीयू यूनियन को दी तो वे भाग निकले। लेकिन करीब तीन घंटे बाद 8-10 ऑटो चालक आए और कंडक्टर दीदार और ड्राइवर सुरजीत को पीट कर फरार हो गए।
फंसे रहे यात्री
जालंधर और बठिंडा के लिए बस का इंतजार कर रहे मनिंदर और रुपेंद्र ने बताया कि सुबह 10.40 बजे बस अड्डे पर पहुंचे तो बसों का जाम लगा हुआ था। पंजाब के लिए कोई प्राइवेट बस तक नहीं चल रही थी। आधे घंटे तक गर्मी में बस अड्डे पर ही खड़े रहना पड़ा। लड़ाई बस कर्मियों व ऑटो चालकों की थी, लेकिन फंस गए यात्री।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva bho_Deva hin_Deva zho_Hant eng_Latn